LOK  SABHA MP IN BAIRABI TO SAIRANG REL KAWNG SIAM MEK A TLAWH,"1198/2024-2025 Dated Kolasib the 16th July 2024: Vawiin khan Lok Sabha MP Pu Richard Vanlalhmangaiha chuan Bairabi atanga Sairang inkar Rel kawng siam mek hmasawnna thlen tawh chin a hmunah tlawhin hnathawh tawh chin leh hmabak la awm te a enfiah. He Rel kawng enfiahna hunah hian Pu Richard Vanlalhmangaiha, Lok Sabha MP leh  Hortoki Railway Station a Officer te chu inkawmhona neiin Rel kawng enkawltute chuan an hnathawh dan tlangpuite leh harsatna awm ang ang te MP hnenah hian an lo thlen a. MP chuan rel kawng in hma a sawn zia a taka hmuh chu a lawmawm a tih thu sawiin thawktu te theihtawp an chhuah na zar  ah chak takin hma a sawn a ni, a ti . An harsatna te pawh lo thlen zel a, a tih theih ang chin chin ah theihtawp chhuahpui a inhuam thu a sawi bawk. Railway Consultant in Zawhna leh chhanna huna a  tarlan angin hnathawktu turte hi Railway Recruitment Board (RRB) kaltlanga lak vek tur a ni dawn a, tualchhung mi lak theih tur chin awm ve mahse hna sang a nih dawn loh avangin  Mizo thalai ten exam an hmachhawn a pawimawh a ni, a ti.Tunah hian Rel kal tir la ni lo mahse Kawnpui Station thleng Rel tlan thei tawh tura buatsaih fel a ni tawh a, a ti a. Harsatna lian tham a awmlo a nih chuan Sairang thleng hian July 2025-ah zawhfel hman tum a ni, a ti bawk. R el kawngin hmasawnna a thlen dan turte leh mipuiten an chhawr tangkai dan tur te Dy Chief Engineer (Contruction) Harjemal Meena hnen atanga ngaihthlak niin, khualzin phur tana a tangkaina tur chu hriatsa nimahse chutiang tho a pawimawh, bungraw hlawm lian chi phurhna atante, thlai thar thawnchhuahna atante leh thlai thar chhe hma chi te awlsam taka sawngbawlna hmun a thlenna atan a tangkai takzet dawn a ni, a ti. He hunah hian MP hi Kolasib DC, Pu Robert C Lalhmangaiha,  Kolasib SP, Pu David H Lalthangliana leh Kawnpui  SDO, Pu Mohammad Aaquib,IAS ten tawiawm in Kolasib DC , Pu Robert C Lalhmangaiha chuan Rel kawng siam chhung in  District Administration leh thuneihna in a huam chin a an tihtur tul ang ang ah an lo tawiawm zel dawn a ni, a ti a. SP pawh in venhimna kawnga an hmalak dan te leh thil bo thin chungchanga an chhui zui dan te sawiin, investigation a an harsatna tawh te pawh a tarlang bawk. Lok Sabha MP, Pu Richard Vanlalhmangaiha hian vawiin program-ah hian VC house ah VC hruaitute inkawmhona a neih pui bawk. Attachment Loading attachment...",Dated: 16 th Jul 24 5:45 PM,https://dipr.mizoram.gov.in/post/lok-sabha-mp-in-bairabi-to-sairang-rel-kawng-siam-mek-a-tlawh